en ceb fa cy de de cy en sw de cy cy cy en en de cy cy cy cy cy cy cy en cy en cy en cy en cy es en cy en cy en cy cy cy en cy en cy ru en cy es es cy
Your Local Area | Pass Plus Cymru
Nid yw’r rhan fwyaf o yrwyr newydd yn cael damweiniau ac maen nhw’n haeddu clod am yrru’n gyfrifol
Fodd bynnag, yn anffodus, mae 33 o yrwyr a theithwyr ifanc yn cael eu hanafu yng Nghymru bob wythnos. Mae Llywodraeth Cymru wedi ymrwymo i wella diogelwch ar y ffyrdd a gostwng nifer y bobl sy’n cael eu lladd neu’u hanafu’n ddifrifol ar ffyrdd Cymru. Mae Fframwaith Diogelwch Ffyrdd Cymru yn galw am ostyngiad o 40% yn nifer y bobl ifanc sy’n cael eu lladd neu’u hanafu’n ddifrifol ar ffyrdd Cymru erbyn 2020.
Mae gyrwyr a theithwyr ifanc (16-24) yn grŵp risg uchel, ac mae yna nifer o gynlluniau ar gael ledled Cymru sydd wedi’u hanelu at gadw pobl ifanc yn ddiogel ar y ffyrdd.
Mae rhai cynlluniau yn targedu addysg yn benodol at deithwyr ifanc, ac yn anelu i’w helpu nhw i wahaniaethu rhwng gyrwyr da a gyrwyr gwael ymysg eu cyfoedion, ac i wneud dewisiadau hyddysg o ran gyda phwy y dylent deithio. Gallwch gael mwy o wybodaeth am y cynlluniau hyn trwy ymweld â gwefan Diogelwch Ffyrdd Cymru.
Efallai y bydd y gwefannau eraill hyn yn ddefnyddiol hefyd:
Mae’r cynllun Diogelwch Ffyrdd Cymru hwn wedi bod yn rhedeg yng Nghymru ers 2006 ac mae’n costio £20 yn unig, diolch i gymorth ariannol Llywodraeth Cymru: Pass Plus Cymru
Gwefan sy’n anelu at annog gyrru mwy diogel ymysg pobl ifanc a darbwyllo gyrwyr ifanc i arafu. Am fwy o wybodaeth, ewch i DeadlyMates.com
Y nod yw annog ymddygiad mwy diogel a gostwng nifer y bobl sy’n cael eu lladd a’u hanafu ar ein ffyrdd bob blwyddyn. Mae’r wefan yn cynnwys gwybodaeth ar ymgyrchoedd diogelwch ffyrdd cenedlaethol a thaflenni, ffeithlenni a phosteri i’w lawrlwytho’n rhad ac am ddim: THINK!
Mae’r Gymdeithas Frenhinol er Atal Damweiniau (RoSPA) yn cynhyrchu ystod eang o gyngor a gwybodaeth ar bob maes o ddiogelwch ffyrdd ac atal damweiniau. Mae gwybodaeth berthnasol ar gael i yrwyr, reidwyr, cerddwyr, seiclwyr a marchogion ar RoSPA.com
Cynllun o dan arweinyddiaeth y gwasanaeth tân sy’n anelu at annog pobl ifanc i fod yn yrwyr cyfrifol, nid yn unig er budd eu hunain, ond hefyd y rheiny sy’n teithio yn eu cerbydau a defnyddwyr ffordd eraill. Mae’r cynllun yn defnyddio cerbyd go iawn sydd wedi bod mewn damwain ffordd i arddangos yr hyn sy’n gallu digwydd.
Yn codi ymwybyddiaeth o effeithiau cyffuriau ac alcohol ar ddiogelwch defnyddwyr ffordd eraill.
Mae myfyrwyr yn ymweld â gorsafoedd gwaith rhyngweithiol i ddysgu gwybodaeth hanfodol am bynciau cysylltiedig â gyrru. Yr orsaf waith fwyaf poblogaidd yw’r un sy’n rhoi cyfle i fyfyrwyr yrru car o dan oruchwyliaeth hyfforddwr gyrru. Mae’r orsaf waith hon yn rhoi’r blas cynaf o yrru i rai myfyrwyr.
Am nifer o flynyddoedd, mae Cystadleuaeth Amlgyfrwng Diogelwch Ffyrdd Cymru wedi herio ysgolion, colegau a grwpiau ieuenctid i ddatblygu, perfformio a recordio cyflwyniad amlgyfrwng sy’n cynnwys neges wrth yrru o dan ddylanwad alcohol / cyffuriau ar gyfer y Nadolig. I wylio enillwyr blaenorol y gystadleuaeth, ewch i sianel YouTube Diogelwch Ffyrdd Cymru.
Mae ymgyrch cyfryngau cymdeithasol Cyngor Sir Powys, sydd wedi’i dylunio i addysgu teithwyr a cherddwyr ifanc, yn ymdrech i ostwng nifer y damweiniau ffordd a dioddefwyr cysylltiedig. Ewch i www.facebook.com/missionfatal4law
Mae pobl ifanc yn ardal Port Talbot yn cael eu hannog i gymryd rhan yn DriveIQ, ymgyrch i godi ymwybyddiaeth o beryglon ffyrdd sy’n anelu i addysgu gyrwyr newydd a darpar yrwyr am yr angen i ymddwyn yn gyfrifol cyn dechrau gyrru. Mae mwy o wybodaeth ar gael fan hyn: DriveiQ.co.uk
Hawlfraint Diogelwch Ffyrdd Cymru 2017. Cedwir pob hawl. Gwefan: Sundial Software.